LidanRubinov/Halacha-QA huggingface dataset:
שאלה: מוכר שהסכים להחזיר כסף ועפ"י חוק לא היה צריך: ב"ה בקניות בסופר ראיתי סלסלה של חבילות מגבונים, שעל אחת מהן היתה מדבקה עם מחיר, ועל פי מחיר זה לקחתי שתי חבילות אחרות שלא היה רשום עליהם שום מחיר. בקופה רשמו מחיר גבוה ממה שהיה על אותה חבילה, ולכן הלכתי חזרה, הבאתי את החבילה ההיא עם מדבקת המחיר, ואמרתי להם שלקחתי על דעת מחיר כזה, ואם לא היה כזה מחיר לא הייתי לוקח ובאמת כן הוא שלא הייתי לוקח, בהתחלה התווכחו איתי שמכיון שלא לקחתי את החבילה עם המחיר אלא שתים אחרות, איני צריך לקבל החזר, אבל עניתי להם שזה לא משנה משום שזה אותו מוצר ואותה חבילה בדיוק והיה ביחד באותה סלסלה, ורק בגלל זה לקחתי. בסוף אמרו טוב תיקח כסף בחזרה ונתנו לי. שאלתי, האם הדין היה עימי או שלקחתי כסף באיסור?
תשובה: נהגת כשורה. על פי החוק להגנת הצרכן הם מחוייבים למחיר הכתוב על התווית. ואף שלא היה מחיר על המוצרים שאתה לקחת היות והיה על מוצר זהה זו בעיה שלהם. חוץ מזה, אתה אמרת את האמת שלך והם מצידם החליטו לתת לך בסופו של דבר את ההנחה. הרב ניר אביב
שאלה: עניית אמן במהלך ברכת ישתבח: כאשר אדם מברך ברוך שאמר וכבר התחיל ברוך אתה. יכול להפסיק לענות אמן כששומע ברכה אחרת (כגון: בורא פרי העץ), והטעם מכיוון שברכת ברוך שאמר לא הוזכרה בגמרא (סי נא ס"ק ב). מהמ"ב משמע שזה הדין גם בישתבח, אבל מצד שני ברכה זו כן הוזכרה בירושלמי. ובסי נד המ"ב (ס"ק ג) מתלבט. מה הדין אם אני שומע ברכה במהלך ישתבח (לאחר בא"ה)? זה קורה מדי פעם בביה"כ. לכבוד הרב.
תשובה: כל עוד לא התחיל עצמה "ברוך אתה ה' א-ל מלך גדול ומהולל.", יכול להפסיק.
שאלה: מטבע חילול מעשר: לפני כשנה שנתיים למדתי בקיצור את הלכות תו"מ ע"מ להפריש מפירות שגדלו בעץ שבחצרנו, וראיתי שאת המעשר השני צריך לחלל על מטבע ששוה פרוטה, אז לקחתי מטבע של חמישה שקלים והשתמשתי בו מס פעמים, ומכיוון שצערי הרב לא למדתי את ההלכות לעומק לא ידעתי על "ביעור המעשרות"-שצריך לבער את המטבע. מה אני צריך לעשות עכשיו עם המטבע? מראש ויישר כח גדול על כל העשיה הברוכה! )
תשובה: וברכת ד' אם אתה יכול לבערו כעת עדיף. דהיינו, להרוס את המטבע שבו המעשרות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: להתרגש בקריאת שירת האזינו: אני מאד אוהב את שירת"האזינו". בשרי נעשה חידודין חידודין כשאני קורא או ניזכר בפסוקים מהאזינו. האם יש בכך סימן כלשהו? והאם לכוון בקריאתה בתור לימוד או תפילה? האם אפשר לקרוא את "האזינו" בכל זמן? ב והוקרה,
תשובה: יש בכך דבר רק טוב. מותר לקרות את הפרשה בכל זמן בתור לימוד, ולהתחזק בלימוד תורה ובקיום המצוות.
שאלה: מוקצה באוכל שבושל במזיד, כלי שאין לו שימוש היתר: 1. מאכל שבושל במזיד שאסור בשבת לכולם, האם הוא מוקצה בשבת (כתרומה טמאה לבהמה)? 2. כלי שאין לו צדדי שימוש של היתר, כגון: מחשבון, האם הוא יוצא מגדר כלי שמלאכתו לאיסור, אם כן איזה גדר יש לו?
תשובה: 1. המאכל לא נאסר בהנאה ואינו מוקצה ומותר ליתנו לכלבים אפילו בשבת. (משנ"ב שיח, ד שעה"צ שם, ז. תהלה לדוד שיח, ב. ילקו"י שיח, ב) 2. יש לו דין מוקצה מחמת חסרון כיס.
שאלה: ספרי ברית חדשה בצבא: לכבוד כבוד הרב לאחרונה נחרדתי ששמעתי מפי המשק דת אצלנו בבסיס שלקראת השבעה של אחד הפלוגות הוא צריך לדאוג גם לנוצרים ולמוסלמים לספרי ברית חדשה וגם קוראן ושהרבנות עצמה מספקת להם את הספרים בשביל ההשבעה והמשק דת אמר לי שהכוונה משק דת שהוא צריך לדאוג לכל הדתות, האם מותר לספק ספרי ברית החדשה לנוצרים בהשבעה של הצבא?
תשובה: היות שהספר של הנוצרים נחשב לספר עבודה זרה, יש איסור ליהודי לגרום לגוי איסור של שבועה בע"ז. ואם אמנם יש פוסקים שמקילים בשעת הדחק אם יש ספק שישבע, כאן שוודאי ישבע זה חמור יותר ואין להסכים לכך. אמנם אין איסור לתת ספר למוסלמים שאין דתם נחשבת לעבודה זרה.יש לדעת כי מעשה כזה הנעשה בצבא ישראל ובפרט ע"י מש"ק דת יש בו משום חילול השם חמור ויש לעשות כל האפשר לשנות אותו אולי ע"י שישבעו הנוצרים על תנ"ך שהרי גם הם מאמינים בקדושתו.
שאלה: תפילת הדלקת נרות שבת: כבוד הרב רציתי לדעת, מדוע בברכת הדלקת נרות שבת יש את התפילה "וזכני לגדל בנים ובני בנים." ומה לגבי בנות? מדוע מדליקים 2 נרות שבת ומברכים "להדליק נר של שבת"? והאם אפשר להדליק נרות שבת בימי נידה? שבת
תשובה: בנים ובני בנים, הכוונה לילדים וכולל גם בנות בכלל, כולם זקוקים לברכות, ואם את מעוניינת לפרט את יכולה לומר בנים ובנות. מעיקר הדין מספיק נר אחד, ולכן מברכים 'נר של שבת.' נוהגים להדליק בפועל שני נרות, אחד כנגד זכור ואחד כנגד שמור. אשה חייבת להדליק בכל השבתות. אשה נידה אינה פטורה מהדלקת נרות ומיתר הברכות.
שאלה: לתת לבת קטנה לברך על החלות והיין בשבת: בתי בת 8 רוצה גם להתפלל על הלחם ועל היין בשבת, האם זה אפשרי? האם מותר? היא כועסת שאנו אומרים לה שאסור ושרק בנים מברכים. שבת
תשובה: אני מבין משאלתך שהבנים אף הם עושים קידוש. אין סיבה למנוע ממנה.
שאלה: תבנית בשרית בתנור חלבי: ב"ה לפני כחודש בערך השתמשתי בתבנית של התנור (התבניות שמקבלים יחד עם התנור) לאפיית עוף. מאז לא השתמשתי בתבנית לשום צורך. אתמול, אפיתי פיצה בתנור לאחר הכשרתו כמובן והתנור הפך לחלבי. היום אפיתי בתנור חלות ובטעות אפיתי אותן בתבנית המדוברת (זו שעשיתי בה את העוף לפני חודש) לאחר שחיממתי את הפיצה. החלות הן כמובן פרווה אך התנור חלבי. מה דין התבנית במקרה הזה?
תשובה: התבנית לא נאסרה.
שאלה: מנהגי אבלות למי שלא הצליח לעשות החייאה: לפני כשנתיים לקחתי חלק בניסיון החייאה של ילד בן 11 אשר לצערי הרב לא צלחו. זה היה במהלך טיול שנתי בו עבדתי כמאבטח, ולא הכרתי את המנוח לפני האירוע. אני יודע שאין אני מחוייב במנהגי אבלות מאחר ואין קירבה משפחתית, אך בכל זאת אני מרגיש צורך לעשות משהו. איך עליי לנהוג? בנוסף, האם עליי לעשות זאת ביום הפטירה או ביום הקבורה? ושבת
תשובה: אינך אשם, כי עשית כפי יכולתך. אינך קרוב ולא מוטל עליך שום חיוב.
שאלה: חימום מאכל פרווה בתנור בשבת : לאחר סעודת השבת (בשרית), שהיתה בחימום בתוך התנור, חיכיתי שעה ווידאתי כי התנור נקי ואין ריח, האם מותר לי להכניס דבר מה פרווה לחמם למחרת בבוקר ועם אותו פרווה לאכול או לשתות חלבי?
תשובה: אם אכן התנור נקי ולפני הכנסת המאכל הפרווה התנור היה חם וייבש את הרטיבות והזיעה שהיתה בו מחמת המאכל הבשרי אפשר במקום הצורך לחמם את המאכל ולאוכלו עם חלב  עי' שו"ת מנחת יצחק ה כ, אולם לכתחילה באופן קבוע יש לחמם את המאכלים בתא אחר בתנור או על הפלטה.
שאלה: נישואי גר עם גרושה: האם גרושה יכולה להתחתן עם גר?
תשובה: כן, שיהיה ב"ה בנין עדי עד.
שאלה: חג שבועות במוצאי שבת: איך מוציאים את השבת ומכניסים את חג השבועות?
תשובה: בתפילה אומרים את ההוספה "ותודיענו" בקידוש משלבים את ההבדלה באופן של יקנה"ז כלומר יין קידוש נר הבדלה זמן (שהחיינו) כמופיע בסידורים ובמחזורים. חשוב לזכור: אין להדליק נרות חג בשבת ויש להמתין לאחר צאת הכוכבים ולהדליק על ידי העברת אש מנר הנשמה שהדלקנו לפני השבת.
שאלה: שירת נשים או לשמור על ספירת העומר: אני קבלתי על עצמי לא לשמוע שירת נשים כלל וכשאני באוטובוס או בטרמפ הרבה פעמים יש ברדיו שירת נשים לרוב יש לי נגן עם שירים חסידים שאני שומע באוזניות אבל מה לעשות בספירת העומר שאסור שירים, מה עדיף לשמוע שירים חסידים בכוונה או בעל כרחי ללא הנאה שירת נשים?
תשובה: הכנס לנגן שיעורים ותקשיב בנסיעות כך תמנע מאיסורים ותוסיף לעצמך זכויות שבוע טוב
שאלה: שימוש בתוכנת פוטושופ: לרב! אני לומדת גרפיקה. אנו משתמשים בתוכנה פוטושופ (ובעוד שתיים של אותה חברה). החברה המייצרת (אדובי) מאפשרת להוריד מהאתר שלה את התוכנה לניסיון ל30 יום, ובקלות רבה ניתן למצוא באינטרנט סיסמאות כדי להשתמש גם לאחר מכן, ובעוד דרכים. חברתי למדה את אותו מקצוע אצל ראש איגוד הגרפיקאים בארץ (או סגנו, סליחה שאני לא זוכרת במדויק) והוא אמר לה שחברת אדובי בכוונה מאפשרת את הורדת התוכנות בקלות, כדי שהן יהיו התוכנות המשמעותיות והכי שימושיות בשוק, (מה שאכן כך- בתוכנות האלה הכי מקובל להשתמש) ולכן מותר להוריד אותן. האם אפשר להסתמך על הטענה הזו? האם זה משנה אם אני סטודנטית, או לא? גדולה!
תשובה: עלייך לפנות לחברה עצמה.
שאלה: ספק בנוגע לספירת ימי העומר: לאחר שספרתי 28 יום לעומר התעורר אצלי ספק שייתכן ויום קודם לא ספרתי בכלל 27 יום לעומר (הספק למעשה היה האם התפללתי ערבית וספרתי או שלא התפללתי וכמובן לא ספרתי), מה הדין במקרה כזה? כמו כן, במידה ויום למחרת ספרתי 29 ללא ברכה כיצד עלי לנהוג בהמשך?
תשובה: בספקות בספירת העומר אנו הולכים לקולא וממשיכים לספור עם ברכה. כאן הדין מעט שונה כיון שאתה מסתפק האם התפללת ערבית. נראה לי שיש לנסות להיזכר האם בפועל התפללת  הרי תפילת ערבית לוקחת זמן קריאת שמע ושמונה עשרה וכו' וקשה לומר שהתפללת ואינך זוכר שעשית זאת  שאל את בני ביתך או חבריך למנין וכד'. אם בכל זאת אינך מצליח להיזכר נראה לענ"ד שסביר שלא התפללת ומכאן והלאה המשך לספור ללא ברכה  ויש לכוון לצאת ידי חובת הברכה מהחזן   עי' יו"ד סט בט"ז כד ובנקודות הכסף שם
שאלה: שכר טרחה מופרז שלא הוסכם מראש: פלוני נעצר ע"י המשטרה. משפחתו פנתה לעו"ד. העו"ד אמר להם שהטיפול בפלוני בעת היותו במעצר יעלה 7000 ש"ח. לאחר כשבועיים-המשפחה החליטה שעו"ד זה איננו מתפקד כפי הציפיות והתחילה לברר אצל עו"ד אחר. העו"ד האחר נתן הצעת מחיר של שכללה את כל הטיפול במעצר ובמשפט. המשפחה פנתה לעו"ד הראשון יום לפני דיון בביהמ"ש המחוזי ואמרה לו שברצונה לסיים איתו את ההתקשרות ולשלם את חובה. העו"ד ביקש ממנה להמתין עוד כמה ימים כי ייתכן שישיג משהו ב מחוזי. המשפחה הסכימה - היה דיון למחרת - שבו היה נראה שהעצור משתחרר לביתו אולם המדינה ערערה ל עליון ובו נדחתה ההחלטה של המחוזי.לאחר מכן הודיעה המשפחה לעו"ד שהיא מפסיקה את ההתקשרות איתו ומעוניינת לשלם את חובה ולעבור לעו"ד השני. העו"ד אמר שהוא מסכים, אולם, על המשפחה לשלם לו תוספת של 19,000 ש"ח חוץ מ 7000 שהוסכמו, וזאת משום שה 7000 היו אמורים להיות על הטיפול ב מעצר ימים ואילו על הטיפול ב מעצר עד תום ההליכים ובערעור בעליון - צריך להוסיף עוד 19000 ש"ח. המשפחה טוענת שלא רק שהדבר לא נאמר לה מתחילה, אלא שהעו"ד ידע את כוונתה לעוזבו עוד לפני הדיון במחוזי וביקש להמתין עוד כמה ימים, בלי להבהיר שה כמה ימים הללו משמעותם עוד 19000 ש"ח. עוד טוענת המשפחה שהצעת המחיר של העו"ד השני נשארה בעינה ולא השתנתה גםלאחר הדיון ב עליון - כך שאם היו עוברים אליו לפני הדיון במחוזי - כפי שתכננו מראש- ברור שלא היו נזקקים לת נוסף כלשהו. יצויין שלא נחתם כל הסכם בין שני הצדדים, והדבר היחיד שנאמר מבחינה כספית הוא העלות של 7000 ש"ח עבור הטיפול במעצר ואז לא נאמר שיש מעצר ימים ויש עד תום ההליכים וכדו. עוד יצויין, שמבירור שערכנו עולה שאין תעריף קבוע אצל עורכי הדין וכל עו"ד דורש מחיר ע"פ רצונו בהתאם למעמדו, מורכבות התיק וכדו עורך הדין מעוניין לתבוע את המשפחה לדין. מהי דעת תורה בעניין?
תשובה: מפני שהשאלה מורכבת, ועלולה להשתנות ע"פ פרטי המקרה יש לשמוע את שני הצדדים. יש לפנות לבית דין לדיני ממונות. הרב דניאל לונצר
שאלה: פער תשלומים בין ערכאות לדין תורה לרעת התובע: ראובן תובע את שמעון לדין ממוני בערכאות. שמעון מבקש להתדיין בדין תורה אולם ראובן מסרב. מה הדין במקרה שבו הערכאות פוסקים לרעת ראובן (התובע), במקום שבדין תורה היה נפסק לטובתו? האם שמעון (הנתבע) צריך לברר מה היה נפסק לו בדין תורה, וישלם לראובן, או שהוא פטור בגלל שראובן הפסיד לעצמו בכך שפנה לערכאות וקיבל אותם עליו או מחל?
תשובה: הרמ"א בסימן כח' כתב מי שהלך בערכאות של נוכרים ונתחייב בדיניהם ואח"כ חוזר ותובעו לפני דייני ישראל י"T שאין נזקקים לו וי"א שנזקקים לו. והסברא הראשונה נראית לי עיקר" דהיינו הרמ"א פוסק שאין לבי"ד לדון בעניין זה אחר שדן לפני דייני עכו"ם. אולם שאלתך היא מצד הבעל דין, מדברי התומים נראה שדין זה הוא מטעם "קיבל עליו קרוב או פסול" דהיינו אדם יכול לדון לפני דיין פסול ומה שהוא פוסק זה הדין, וממילא לפי זה אין צריך לשלם. אך הנתיבות וערוך השולחן כתבו שטעם הדבר שאין הדיינים נזקקים לו הוא קנס בלבד, אולם אם לפי דיני ישראל באמת חייב לו עליו לשלם, ואם הוא מסופק עליו לברר את הדין וכן נראה הסכמת האחרונים, אומנם גם לשיטה זו יש מקום לומר שהחיוב לשלם הוא רק אם התובע מנסה להמשיך לתבוע, אולם אם התובע מקבל את הפסק ללא עוררין סימן שמחל ואין הנתבע צריך לשלם. לכן לאחר פסק ביהמ"ש יש לעשות שאלת חכם שכן דין זה תלוי ברבה פרטים. הרב דניאל לונצר
שאלה: לחכות לפני אפייה בתנור: כמה זמן צריך לחכות כדי לאפות עוגה פרווה, אחרי שאפיתי באוות התנור עוגה חלבית?
תשובה: אם כוונתך לאכול את המאכל הפרווה בארוחה בשרית לכתחילה יש להמתין 24 שעות, ויש מקילים מיד לנקות ולחמם את התנור ללא המתנה, בוודאי במקרה שלך שלא מדובר באפייה בשרית אלא באפיית פרווה
שאלה: קבלת מוצר חדש בחודש אב: לכבוד הרבנים, קניתי בימים אלה מוצר חשמלי בסיסי לשימוש בבית ומועד האספקה ארוך מהרגיל ועלול להיות בתחילת חודש אב. כיצד נוהגים במקרה זה? האם קבלת המוצר בתשעת הימים נחשב לחדש למרות שנקנה בימים אלה? הזזת מועד קבלת המוצר לתאריך מאוחר מוקדם תגרור לתוספת מחיר משמעותית. מראש.
תשובה: ברכת שהחיינו אסור כל שלושת השבועות, בין יז' בתמוז לתשעה באב, למעט בשבתות שמותר לברך. אם לא תצליח להקדים או לאחר את המשלוח, תקבל ותחדש את המוצר לאחר ט באב.
שאלה: בר מצווה במסעדה נוצרית: אני עושה בר מצווה במסעדה נוצרית. הם יישתמשו רק בכיסאות ובשולחנות של המסעדה. הקייטרינג כשר עם משגיח. האם יש בעיה שאין מזוזה? אם כן, מה ניתן לעשות? האם יש עוד בעיות שלא חשבתי עליהם? ובשמחות
תשובה: בר מצוה של נער יהודי הנכנס למצוות במסעדה נוצרית?! גם אם האוכל אולי כשר, אך עצם הכניסה של בר מצוה ואורחיו למקום כזה היא הבעיה. עכ"פ מזל טוב, שיגדל כיהודי טוב וגאה ביהדותו.
שאלה: לקבל חזרה את הת על פדיון הבן: האם יש עניין לקנות 5 סלעים לפדיון ולהביאם לכהן או לשלם לו מראש על הסלעים ששייכים לכהן ובפדיון להחזיר לו וכך יוצא ששילמתי על הפדיון שווי הסלעים (כמה מאות שקלים) או שניתן לקבל אותם חזרה "במתנה" מהכהן (לפני או אחרי) וכך יוצא שלא שילמתי על הפדיון?
תשובה: ככה מקובל, שאדם קונה את הסלעים ואח"כ הכהן מחזיר לו אותם.
שאלה: לשלם על כלי שקיבלתי מהשכנה: א. אם קיבלתי משכנה כלי מטבח שהייתי צריכה והכלי היה חדש לגמרי, עדיין בשקית, אבל "שכב" אצלה בארון ללא שימוש. האם עליי לשלם לה? ב. אם אני בטרמפ בדרך לעבודה ועוצרת את התפילה לפני 18 כי לא בטוח שאספיק לסיים לפני שאני יורדת, האם אפשר בינתיים לקרוא תהילים?
תשובה: 1. אם נתנה לך במתנה אינך צריכה לשלם, ואם היא מצפה שתשלמי הינך חייבת לשלם.זה שהכלי 'שכב ' אצל השכנה בארון אינו מעלה ואינו מוריד. 2. כן.
שאלה: לנסוע עם גוי בטיול בחו"ל: האם כאשר אתה יוצא לטיול בחו"ל למטרות לימודיות ובשבת יש נסיעה ע"י גוי של שבת שבכל מקרה נוסע לאותו מקום בלי שבכלל תבקש ממנו והוא בוודאות אינו יהודי אלא גוי, האם מותר לעלות על הרכב שבו הנהג נוסע בכדי להגיע למקום שבו אתה אמור ללמוד (חשוב לציין שאי אפשר להגיע לאותו מקום ברגל)?
תשובה: אין לעלות על רכב בשבת גם אם גוי נוהג בו.
שאלה: צרוף חלות במקפיא לשיעור לחלה: אנו אופים בערב שבת חלות בפחות משיעור חלה. את השאריות שנותרות לנו (חלות אפויות שלמות) אנו מכניסים לשקית (לרוב כל חלה בפני עצמה) ואת חלות אלו מכניסים לתא מסוים במקפיא. 1. האם צריך להפריש חלה מחלות אלו לאחר שהצטברה שם כמות שחייבת בחלה (על אף שהחלות נמצאות בשקיות שונות וכאשר נכנסת חלה חדשה הקודמות כבר קפואות)? יצוין כי לתא אין שול מצידו הקידמי - יש דלת לתא שנסגרת מלמעלה ועל גביה, בנוסף, נסגרת דלת המקפיא. 2. מה הדין אם החלות לא נמצאות באותו תא מגירה אבל כן באותו מקפיא?
תשובה: וברכת ד' א. לגבי מקפיא שיש בו יותר ממ' סאה (320 ליטר) נחלקו הפוסקים האם יש בו צרוף כלי כיוון שהוא דבר קבוע. רוב המקפיאים יש בהם יותר ממ' סאה. ב. יש פוסקים שעל מנת להצטרף לחיוב חלה צריך נגיעה, ולפי זה צריך שכל הלחמים יגעו זה בזה. ג. יש דעות המצריכות כוונה לצירוף, וצירוף בלא כוונה איננו צירוף (עיין רבינו פרץ פסחים מח ע"ב ד"ה פסק). ויש להוסיף שאם מתכוון שלא לצרף כנראה שלכו"ע לא מצטרף. ד. עוד יש להוסיף, שכאן אין הצירוף כדי לאכול מיידית אלא הצירוף הוא כדי שכל פעם יוציאו חלה ויאכלו, ואמנם על מנת לחלק היינו קודם אפייה אבל יש דעות שאם עומד לחלק אחר אפיה הרי זה פטור ואין הסל מצרפם. סיכום: נראה שאם החלות לא יגעו בזה בזה (עד שיעור החיוב), וכן לא יתכוון לצרף, אזי אין בהם צירוף ואפשר להוציא חלה לשבת. אבל אם רוצים לצרף יש להפריש ללא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מה מברכים על פשטידה שמכילה קמח תפו"א?: רציתי לדעת מה מברכים על פשטידה העשויה מקמח תפו"א? ב מראש. רז.
תשובה: פשטידה העשויה מקמח תפו"א, ברכתה שהכל. בשורות טובות
שאלה: ראיתי שמוכר טעה בחישוב האם יש צורך להתערב: הבוקר נכנסתי למכולת לקניית חלב. לפני עמדה אישה שקנתה כמה מוצרים והמוכר (מבוגר מאד) עשה חישוב בקול והגיע לסכום 21 ש"ח על אף שבחישוב פשוט היה אמור להיות 31 ש"ח. האם יש סיבה להתערב ולומר לו שהוא טעה או לנהוג בשיטת בת יענה? השאלה נשאלה בהמשך לשאלה "מוצר שעלה פחות מהכתוב"
תשובה: נ"ל שהיה עליך להתערב משום השבת אבידה. תוספת ביאור- מקובל לחשוב שהשבת אבידה מתקיימת רק במקרה הקלאסי בו אדם איבד חפץ והאחר משיבו לו. ברור מאיפה נובעת המחשבה הזו, כך מתוארת המצווה בתורה. אלא שהרחבת התורה בצווי "וכן תעשה לכל אבדת אחיך אשר תאבד ממנו", אינו מדבר בהכרח על השבת חפץ למקומו הראשוני, אלא על הצלתו מאובדן בכל אופן. לסיכום, מצוות השבת אבדה, אינה מצומצמת רק למקרה שיש להשיב לאדם חפץ שהוא איננו יודע היכן הוא, אלא עניין המצווה באופן כללי הוא להציל את רכוש הזולת מאבדון. הרחבה- ניתן להדגים את האמור על ידי עוד הרחבות של אותו יסוד הנלמד מדין השבת אבידה, כגון: אדם שאיבד את הדרך ב"ק (פא:), אדם הנשקפת סכנה לחייו סנהדרין (עג.) ואפילו להחזיר למוטב אדם שהתדרדר רוחנית (עיין באור החיים לתורה דברים כ"ב, א). כמובן שנוסף על האמור יש להתייחס גם למצוות גמילות חסדים בפרט כשמדובר באדם מבוגר מאד. בברכת הרב ינון זמיר
שאלה: להזמין גוי לברית מילה: האם יש איסור הלכתי להזמין גויים לברית מילה?
תשובה: עקרונית אין איסור. אך לשם מה להזמינם לשמחה פנים יהודית שעיקרה להבדיל בינם לבינינו?
שאלה: לקנות מכונית בספירת העומר: האם זה ר מבחינה הלכתית לקנות מכונית בזמן ספירת העומר?
תשובה: לספרדים מותר לברך שהחיינו על פירות חדשים. ועל בגדים או מכונית מותר אך טוב לחוש ממידת חסידות שלא לברך (יחווה דעת א, כד). אם יגרם לך הפסד כספי, תקנה ותצליח. ואם לא יגרם הפסד, מותר והמחמיר תבוא עליו ברכה. מנהגי הספירה מסתיימים בל"ג בעומר.
שאלה: האם סיר הוא גם כלי שמלאכתו להיתר: סיר שלאחר הבישול האוכל מאוחסן בו במקרר למשך מספר ימים, האם זה הופך את הכלי גם לכלי לאיחסון והוא נחשב לכלי שמלאכתו לאיסור ולהיתר או שעל אף האיחסון הממושך בו זה שימוש טפל לבישול?
תשובה: וברכת ד' סיר שמבשלים ובו ומשהים בו אוכל דינו ככלי שמלאכתו לאיסור והיתר, ואפשר לטלטלו לצורך גופו ומקומו וכן מחמה לצל וכדו'. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הקמח בימינו ללא חרקים: האם קמח צריך לנפות למרות שברור הוא ואולי אף יותר מאורז שב"ה אין שום חרקים?! מעשרות ואולי מאות ק"ג שניפיתי במשך שנים ארוכות, אולי מצאתי פעם אחת, וכך אני שומע שזה המצב אצל אחרים. השאלה נשאלה בהמשך לשאלה "לברור אורז נקי"
תשובה: וברכת ד' בקמח יש יותר חרקים, וכמו כן בחיטה בודאי היה חרקים, ועל כן יש לנפות את הקמח גם בימינו, אלא א"כ היה בקרור משעת הטחינה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לימודי רפואה לפני הגאולה: אני רוצה ללמוד אבחון רפואי הומופטיה, אבל בגאולה הקרובה במהרה בימינו הקדוש ברוך הוא ירפא כבר את כולנו, ואני בספק האם ללכת ללמוד או לא?
תשובה: אנחנו לא יודעים מתי בדיוק תהיה הגאולה, לכן אם יש לך נטייה לזה, ושי לך את התכונות המתאימות, ואתה יכול לעזור לאנשים חולים, זו מצווה גדולה. אם אפשר לרפא מישהו היום, זו מצווה, ולא צריך לחשוב שאולי מחרותיים ה' ירפא אותו.
שאלה: נקיון בשבת-מיץ או שמן שנשפך והפרדה מנייר אפייה: אם נשפך תרכיז מתוק והחדר קטן מאד, אין מקום לדרוך, וכן יש נמלים מזה וכן-באותה שבת-נשפך שם כלי שמן זית על הרצפה-ומחליקים. מה עושים? אי אפשר לנגב במגב שם. ניקיתי ביבש ואחרי כן במגבון של תינוקות לח. איזה אב מלאכה זה לא לנקות, בבקשה? ומלבד סחיטה, יש עוד איסור נקיון? איזה מלאכה זו נקראת? ------------------------ וכן-חלות שנאפו מצות דקות לפני שבת-האם יש בעיה להפריד מנייר אפיה בשבת? ולקורעו? השאלה נשאלה בהמשך לשאלה "נקיון הרצפה בשבת"
תשובה: מותר להספיג עם נייר או סמרטוט ולזרוק. אפשר להפריד מנייר הכסף, זה כמו לפתוח עטיפה של שוקולד, אין כאן דין כלי ששוברים.
שאלה: שינה בשבת ערב שבועות: האם מותר לישון בשבת בצהריים כדי שיהיה לי כח ללמוד בליל שבועות או שאסור כמו בכל שבת?
תשובה: מותר.
שאלה: לברך על בושם ולשדך את התינוקות: א. האם בכל פעם שאני שמה בושם עלי לברך בורא מיני בשמים? אם כן מתי, לפני התזת הבושם או אחרי? ומה לגבי קרם עם ריח טוב? גם צריך לברך? ב. רציתי לדעת אם הורים מדברים בבדיחות הדעת, וברור שהם מדברים בבדיחות ולא ברצינות, על שידוך הילדים שלהם כשהם תינוקות, האם זה תקף או לא. כלומר, מה שקרה לפני כמה שנים כשבתי היתה תינוקת נפגשנו עם הורים לתינוק אחר ואני אמרתי בצחוק "אפשר לעשות שידוך" אבל לרגע לא התכוונתי, וגם האמא של התינוק הסתכלה עלי בחלחלה, כך שזה בטוח לא תקף, נכון? אני רק רוצה לוודא. וכמה פעמים הוצעו לבתי התינוקת "שידוכים" כאלה בצחוק, ומאד קשה לי לשכוח את זה, אני מאד נזהרת מאז לא לדבר שטויות כאלה, רק רוצה לוודא שזה בטל ומבוטל ושהמזל שלה פתוח.
תשובה: א. ישנה מחלוקת האם מברכים ברכת מיני בשמים על בושם. אם את נוהגת לברך המשיכי במנהגך. יש לברך לאחר ההתזה כשמריחים את הבושם. על קרם גוף אין מברכים כיון שעיקר יעודו אינו לריח. אם נוטלים אותו על מנת להריח אפשר לברך. ב. אמירות אלו נאמרות ללא כל כוונה רצינית והן רק הלצה בלבד. אין להם שום תוקף לשום ענין והם בטלים ומבוטלים. בעז"ה בעיתו ובזמנו ילדייך ימצאו את זיווגם הראוי להם. אפשר כמובן להתפלל על כך.
שאלה: כמות נרות שבת כשנוסעים להתארח: אני רגילה להדליק נרות שבת כמספר בני המשפחה. אך הבעיה כשאנחנו נוסעים לשבת במלון, למשל. ואז אין מספר בלתי מוגבל של נרות. אני חוששת להפסיק ולהפחית מהמנהג (האם זה נדר?) וחוששת להדליק רק שני נרות שבת. פעם אחת הדלקתי במלון וחטפתי מבטים נוזפים מאחת המדליקות על שהדלקתי את מספר הנרות שאני רגילה אליו, ומאז למדתי להביא איתי נרות מהבית כדי שזה לא יפריע לאף אחת. השאלה שלי, האם אני יכולה להדליק בעת הדחק 2 נרות בלבד? האם מוטב לא להגיע למצב הזה מלכתחילה? האם אני מחויבת להדליק כמספר בני המשפחה, כלומר, האם זה נדר? ואם כן, מה עלי לעשות במצבים הנדירים שאנחנו מחוץ לבית בזמן הדלקת הנרות?
תשובה: כשנמצאים מחוץ לבית בין אם מדובר על בית מלון או בית ההורים, חברים וכד' מספיק להדליק לכתחילה רק שני נרות ואין בזה שום בעיה לא מצד נדר, לא מצד המנהג ולא מצד פגיעה חס ו בבני הבית שעליהם את מדליקה בכל שבת. חיים טובים
שאלה: דרשת אשה בבית הכנסת: האם מותר לאשה לדרוש בבית הכנסת לפי כל הציבור בערב שבת? אם לא, האם מותר לה לדרוש מעזרת הנשים?
תשובה: זו חריגה מסדרי התפילה.
שאלה: הצטרפות לרכב צבאי הנוסע בשבת: לכבוד הרב ליאור שליט"א 2 נערים אשר שהו בשבת בחברון עלו לקרית ארבע בליל שבת בליווי חייל, סיכמו עמו שיחכה להם לכשיחזרו, אך חזרו ולא מצאוהו. כעבור זמן אפשרו להם סיורים צבאיים לאחד משתי האפשרויות: להישאר בקרית ארבע או לעלות עמם לרכב הנוסע על הציר ויורידו אותם במקום לינתם. גבי חייל מלווה רגלית נטען כי ישנה התראה על מחבל ועל כן נשללה אפשרות זו. כיצד עליהם היה לנהוג? ישר כח לרב
תשובה: היה עליהם להשאר בקרית ארבע.
שאלה: למעט בהוצאות שבת שבע ברכות: מה חיוב שבת שבע ברכות? מה המינימום על מנת לחסוך בהוצאות כמו מוזמנים,דיור הסעדה וכו'. האם ניתן לערוך שבת רגילה ולהזמין לקינוח ושבע ברכות אורחים לפי הצורך? האם אפשר לוותר על כך במקרה של לחץ כספי ואלמנות אחד מההורים?
תשובה: אין חובה להוציא הוצאות מרובות. המטרה היא לשמח חתן וכלה. די לעשות ארוחה קלה חלבית מלחם פשוט וממרחים. העיקר הוא התוכן - שירה, דברי תורה, מוצא המשפחות וכדו'.
שאלה: משקים מגולים בימינו: לכבוד הרב שליט"א האם בימנו משקין, כגון: מים, חלב, שמן וכו, שהיו גלויים נאסרים בשתיה או שלא חוששים לזה היום?
תשובה: לכתחילה לא להשאיר גלויים, אבל בדיעבד זה ר.
שאלה: מתי טובלים במקווה: מתי צריך ללכת לטבול במקווה, והאם אפשר ללכת ללא סיבה?
תשובה: חסר לי פרטים בשאלתך! רווקה - לא נהוג שהולכת לטבול במקווה. נשואה - ממתינה לסיום המחזור. אך לפחות 4 ימים גם עם המחזור קצר יותר. ועוד 7 ימים נקיים, ולאחר מכן טובלת.
שאלה: נדר נזירות כפולה - מסכת נזיר: במשניות מבוארות קהתי במסכת נזיר פרק ב משניות ט וי בפירוש רשי בסוף משנה י כתב שאם נולד לו בן לאחר שבעים סותר את הכל ומתחיל למנות את של בנו ומגלח ואחר כך מונה מאה שלו. במה דברים אמרוים בנזירות מרובה אבל בנזירות מועטת אינו סותר כלל. א. למה מונה שוב 100 יום לטעם רש"י? ב.למה בנזירות מועטת הדבר שונה. שנזירות מועטת מתחברת ובנזירות ארוכה מגלח באמצע?
תשובה: א. מאחר ואין לו 30 יום העומדים בפני עצמן, הרי שאין לו אפשרות לגלח על נזירות בנו ושוב לגלח על הנזירות שלו. מאחר ואי אפשר לגלח על פחות משלושים יום צריך שתהיה בנזירות השניה לפחות 30 יום בכדי שהיא תצטרף לנזירות שהייתה לפני הנזירות שעל בנו. ב. בנזירות מועטת ניתן לגלח על שתי הנזירויות יחד, כלומר: לאחר 60 יום, ואז הגילוח הוא על נזירות של לפחות 30 יום. אולם בנזירות מרובה, לשיטה זו, חייבים לגלח על כל נזירות.
שאלה: איזו ברכה מברכים: האם מברכים המוציא על לחם מתוק מאוד שעיקר ברכתו מזונות אך יש מעל 180 גרם? ומה הדעה המחמירה ביותר לגבי המשקל לברכת המזון? ואם אפשר לדעת את דעתו של הרב עובדיה? השאלה נשאלה בהמשך לשאלה "שיעור המוציא על מזונות"
תשובה: אם אוכלים כמות גדולה שעשויה להשביע יש לזה דין לחם ומברכים המוציא. ישנה דעה שרק מעל 240 גרם מברכים המוציא, ועל כן לכתחילה רצוי לאכול או פחות מ 180 או 240 כדי לצאת מהספק. אבל בדיעבד מברכים גם על 180 ברכת המזון.
שאלה: לקקתי את האצבע שהייתה "בשרית": אם הכנסתי את האצבע לתבשיל בשרי כדי לבדוק את החום ולקקתי, צריך להמתין שעות או שזה כמו הדין הפשוט של טעימה שלא צריך להמתין אחריה בסתם?
תשובה: זו טעימה בלבד.
שאלה: האם אבל יכול להיות שליח ציבור : החיים וה ל"ע אבי זצ"ל הכ"מ נסתלק מאיתנו לפני כעשרה ימים. אני משמש כבעל תפילה קבוע במשך כל השנה בשבתות וחגים. האם אני יכול לשמש הלאה במשך השנה כבעל תפילה ושליח ציבור? אודה לכם מאוד על תשובתכם ושלא תדעו מצער, אמן.
תשובה: אפשר להמשיך לשמש כשליח ציבור. ורק בחגים, בתפילות שחרית ומוסף, אם יש מישהו טוב רצוי שהוא ישמש בזה, ואם אין מי שראוי תמשיך אתה.
שאלה: המשך לשאלת כרובית: האם לפי דבריכם הכרובית, ואם כן, האם גם הברוקולי, הינם כשרים בכשרות רגילה, דהיינו כשרות רגילה של רבנות מקומית יכולה להשתמש בהם? מה הם האחוזים עליהם אתם מתבססים, 0.5, או 4-5 או על פי פסיקה אחרת. ב מראש השאלה נשאלה בהמשך לשאלה "כרובית וברוקלי"
תשובה: וברכת ד' כרובית וברוקולי (השנה) הם בוודאי ובוודאי כשרים, בגלל האחוז הנמוך מאד של הימצאות חרקים במוצרי סנפרוסט. הנגיעות השנה היא מאד מאד נדירה. לגבי מהדרין אנו רוצים שיהיה מצב של 0 חרקים או אפשרות של 0 חרקים (לאחר שטיפה). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סידור אשכזני לאדם ספרדי: אני אדם ספרדי ואני מעדיף להתפלל בסידור אשכנזי ובנוסח האשכנזי, כי אני יותר אוהב, האם זה מותר, והאם עוברים על זה עבירה?
תשובה: בשאלתך נחלקו גדולי ישראל, האם יש דין 'לא תיטוש תורת אימך'. הרב קוק זצ"ל החמיר בכך. אך פוסקים רבים הקלו הרב עוזיאל, החזו"א, מהרשד"ם, כולם זצ"ל. ככלל חשוב לשמור על מנהגים, אך אם אתה מרגיש שזה תורם לתפילתך, מותר. קודשא בריך ליבא בעי. וה' יצליח דרכך.
שאלה: לשטוף ידיים לאחר נטילת ידיים: אם אני נוטל ידיים בנטלה אך אני נגעל מהנטלה כי היא מלוכלת, מותר לי אחרי הנטילה לשטוף עם הברז ואחר כך לברך?
תשובה: מותר.